Rossiya Belarusga joylashtirgan hujumchi samolyotlarning sun'iy yo'ldoshdan olingan suratlari e'lon qilindi

Rossiya Belarusning Brest viloyati Lunints aerodromiga 32 ta “Su-25” hujumchi samolyoti joylashtirgani aytildi va uning sun'iy yo'ldoshdan olingan suratlari e'lon qilindi.
Ma'lum qilinishicha, suratda aeroport yaqinida joylashgan Rossiyaning “S-400” zenit-raketa tizimlari ham aks etgan. Unda “S-400” yuklangan raketa konteynerlari bilan aks etgan. Kamida ikkita kompleks hujumga shay holda turgani qayd etilgan.
Agar Rossiya Ukrainaga bostirib kirsa, harbiy operatsiyasida hujumchi samolyotlar ishtirok etishi mumkinligi aytilgan.
Avvalroq Rossiya armiyasining Ukrainaga ehtimoliy hujum yo'nalishi aks etgan xarita e'lon qilingandi. Shuningdek, Ukraina chegarasidagi qo'shinlarning umumiy soni ochiqlangandi.